Bod č. 

Zastupiteľstvo Bratislavského samosprávneho kraja

Materiál na rokovanie Zastupiteľstva
Bratislavského samosprávneho kraja

9. septembra 2022

Návrh 

personálneho obsadenia Etickej komisie Bratislavského samosprávneho kraja

Materiál predkladá:						Materiál obsahuje:

Mgr. Juraj Droba, MBA, MA					1. Návrh uznesenia
predseda							2. Dôvodovú správu
Bratislavského samosprávneho kraja			3. Stanoviská komisií

Zodpovední:

Ing. Patrícia Mešťan, MA 
riaditeľka 
Úradu Bratislavského samosprávneho kraja

MUDr. Tomáš Szalay, PhD.
riaditeľ Odboru zdravotníctva Úradu Bratislavského samosprávneho kraja
lekár kraja

Spracovatelia:

MUDr. Tomáš Szalay, PhD.
riaditeľ odboru zdravotníctva, lekár kraja

Mgr. Ivana Vanacká
referentka odboru zdravotníctva

Bratislava
september 2022

Návrh uznesenia

UZNESENIE č. ......../2022
zo dňa 09. 09. 2022

Zastupiteľstvo Bratislavského samosprávneho kraja po prerokovaní materiálu

schvaľuje 

Personálne obsadenie Etickej komisie Bratislavského samosprávneho kraja na roky 
2023 - 2026

MUDr. Juraj Štekláč, PhD., MPH, lekár, poslanec Zastupiteľstva BSK
Prof. PharmDr. Ján Kyselovič, CSc., farmaceut, Lekárska fakulta Univerzity Komenského v Bratislave, Jednotka klinického výskumu
PharmDr. Ján Mazág, farmaceut, odbor zdravotníctva Úradu BSK
MUDr. Vladimír Cupaník, CSc., lekár
Doc. MUDr. Ľubomíra Izáková, PhD., lekár, zástupca Slovenskej lekárskej spoločnosti
Prof. MUDr. Marián Bernadič, CSc., lekár, zástupca Slovenskej lekárskej spoločnosti
Doc. MUDr. Mária Mojzešová, PhD., lekár, zástupca gréckokatolíckej cirkvi
Mgr. Vladimír Kmošena, zástupca evanjelickej cirkvi
ThDr. Michal Vivoda, PhD., zástupca rímsko-katolíckej cirkvi
PhDr. Marica Šiková, laik, pacientske organizácie, odbor sociálnych vecí Úradu BSK
Mgr. Katarína Beniačová, laik, právnik, právne oddelenie Úradu BSK

D ô v o d o v á   s p r á v a

Zastupiteľstvo BSK na svojom rokovaní dňa 03. 10. 2014, uznesením č. 69 /2014 schválilo zásady fungovania a personálneho obsadenia Etickej komisie Bratislavského samosprávneho kraja. Dôvodom predloženia tohto návrhu je potreba personálneho obsadenia členov komisie z dôvodu uplynutia štvorročného funkčného obdobia členstva v komisii. 

Etickú komisiu ako svoj odborný a poradný orgán zriaďuje Bratislavský samosprávny kraj, (ďalej len BSK) podľa § 5 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov (ďalej len zákon o zdravotnej starostlivosti).

Komisia posudzuje etickú prijateľnosť projektov biomedicínskeho výskumu a etické otázky vznikajúce  pri poskytovaní  ambulantnej  praxe.  Kladné posúdenie  žiadosti etickou komisiou je podmienkou pre schválenie  biomedicínskeho výskumu v zdravotníckych zariadeniach ambulantnej starostlivosti, ktoré sa nachádzajú v územnej pôsobnosti samosprávneho kraja. 

Svoju činnosť komisia vykonáva v zmysle platnej legislatívy vzťahujúcej sa na činnosť etických komisií a posudzovania etickej prijateľnosti projektov biomedicínskeho výskumu a v zmysle rokovacieho poriadku a štatútu etickej komisie, ktorý vydá zriaďovateľ príslušnej etickej komisie.

Podľa zákona o zdravotnej starostlivosti má etická komisia najmenej piatich členov; skladá sa zo zdravotníckych pracovníkov, z pracovníkov iných profesií, ktorých odbornosť sa vyžaduje pre činnosť etickej komisie, a z osôb bez odbornej spôsobilosti na výkon zdravotníckeho povolania alebo v oblasti výskumu. Členom každej etickej komisie je aj zástupca menovaný stavovskými organizáciami v zdravotníctve. Počet členov etickej komisie bez odbornej spôsobilosti na výkon zdravotníckeho povolania alebo v oblasti výskumu nesmie presiahnuť nadpolovičnú väčšinu všetkých členov etickej komisie.

V predkladanom návrhu sa komisia skladá z 11 členov. V komisii sú zastúpení lekári,  zdravotnícki pracovníci v odboroch lekárenstvo a  klinická farmakológia, v odboroch príslušných pre medicínsku etiku a bioetiku, iní členovia komisie bez odbornej spôsobilosti na výkon zdravotníckeho povolania alebo výskumu (laici).

Listami so žiadosťou o delegovanie zástupcu do Etickej komisie Bratislavského samosprávneho kraja boli oslovené organizácie, ktoré delegovali zástupcov:
•	Slovenská lekárska spoločnosť
•	Regionálna lekárska komora
•	Asociácia na ochranu práv pacientov SR
•	Rímskokatolícka cirkev, Bratislavská arcidiecéza
•	Gréckokatolícka cirkev, eparchia Bratislava 
•	Bratislavský seniorát Evanjelickej cirkvi augsburského vyznania na Slovensku.

Navrhujeme, aby boli na ďalšie funkčné obdobie rokov 2023 - 2026 za členov Etickej komisie Bratislavského samosprávneho kraja menovaní:

1.	MUDr. Juraj Štekláč, PhD., MPH, lekár, poslanec Zastupiteľstva BSK
2.	Prof. PharmDr. Ján Kyselovič, CSc., farmaceut, Lekárska fakulta Univerzity Komenského v Bratislave, Jednotka klinického výskumu
3.	PharmDr. Ján Mazág, farmaceut, odbor zdravotníctva Úradu BSK
4.	MUDr. Vladimír Cupaník, CSc., lekár
5.	Doc. MUDr. Ľubomíra Izáková, PhD., lekár, zástupca Slovenskej lekárskej spoločnosti
6.	Prof. MUDr. Marián Bernadič, CSc., lekár, zástupca Slovenskej lekárskej spoločnosti
7.	Doc. MUDr. Mária Mojzešová, PhD., lekár, zástupca gréckokatolíckej cirkvi
8.	Mgr. Vladimír Kmošena, zástupca evanjelickej cirkvi
9.	ThDr. Michal Vivoda, PhD., zástupca rímsko-katolíckej cirkvi
10.	PhDr. Marica Šiková, laik, pacientske organizácie a odbor sociálnych vecí Úradu BSK
11.	Mgr. Katarína Beniačová, laik, právnik, právne oddelenie Úradu BSK

Stanoviská komisií Zastupiteľstva BSK

Bod: „Návrh personálneho obsadenia Etickej komisie Bratislavského samosprávneho kraja“

Názov komisie	
Stanovisko komisie k návrhu materiálu	
Hlasovanie	
Akceptované / Neakceptované
	
Zapracované / Nezapracované	

Komisia zdravotníctva a sociálnych vecí 	

Odporúča Zastupiteľstvu BSK prerokovať predložený materiál a schváliť v predloženej podobe

	Prítomní: 10
Za: 10
Proti: 0
Zdržal sa: 0
Nehlasoval: 0			
Finančná komisia 
	Odporúča Zastupiteľstvu BSK prerokovať predložený materiál a schváliť v predloženej podobe
	Prítomní: 6
Za: 6
Proti: 0
Zdržal sa: 0
Nehlasoval: 0			

					

V stĺpci zapracované / nezapracované pripomienky  uviesť či boli / neboli zapracované, ak nie, uviesť dôvod.